TRADUCERE

ACORD

între Comunitatea Europeană și Federația Rusă privind readmisia

PĂRȚILE,

COMUNITATEA EUROPEANĂ, denumită în continuare «Comunitatea»

și

FEDERAȚIA RUSĂ,

HOTĂRÂTE să își consolideze cooperarea în scopul combaterii mai eficace a imigrației ilegale,

FĂCÂND REFERIRE la Acordul de parteneriat și cooperare dintre Comunitate și statele membre ale acesteia, pe de o parte, și Federația Rusă, pe de altă parte, încheiat la Corfu la 24 iunie 1994, în special articolul 84 și declarația comună cu privire la articolele 26, 32 și 37 din Actul final,

AVÂND ÎN VEDERE declarația comună convenită cu ocazia summitului de la St. Petersburg care a avut loc la 31 mai 2003, care prevede că Uniunea Europeană și Federația Rusă convin să încheie în scurt timp negocieri referitor la un acord privind readmisia,

DORIND să stabilească, prin intermediul prezentului acord și pe bază de reciprocitate, proceduri rapide și eficiente pentru identificarea și returnarea persoanelor care nu îndeplinesc sau au încetat să mai îndeplinească condițiile de intrare, prezență sau ședere pe teritoriul Federației Ruse sau al unui stat membru al Uniunii Europene și să faciliteze tranzitul acestor persoane într-un spirit de cooperare,

SUBLINIIND faptul că prezentul acord nu aduce atingere drepturilor, obligațiilor și responsabilităților Comunității, statelor membre ale Uniunii Europene și Federației Ruse care decurg din dreptul internațional, inclusiv din normele internaționale în domeniul drepturilor omului, astfel cum sunt consacrate, în special, de Declarația universală a drepturilor omului din 10 decembrie 1948, Pactul internațional cu privire la drepturile civile și politice din 16 decembrie 1966, Convenția privind statutul refugiaților din 28 iulie 1951 și Protocolul cu privire la statutul refugiaților din 31 ianuarie 1967, din Convenția europeană pentru apărarea drepturilor omului și a libertăților fundamentale din 4 noiembrie 1950 și Protocolul nr. 4 la aceasta din 16 septembrie 1963 și Convenția împotriva torturii și altor pedepse ori tratamente cu cruzime, inumane sau degradante din 10 decembrie 1984,

LUÂND ÎN CONSIDERARE Protocolul privind poziția Danemarcei, anexat la Tratatul privind Uniunea Europeană din 7 februarie 1992 și Tratatul de instituire a Comunității Europene din 25 martie 1957, și confirmând că dispozițiile prezentului acord nu se aplică Regatului Danemarcei,

CONVIN DUPĂ CUM URMEAZĂ:

Articolul 1

Definiții

În sensul prezentului acord:

SECȚIUNEA I

OBLIGAȚII DE READMISIE ALE FEDERAȚIEI RUSE

Articolul 2

Readmisia resortisanților ruși

(1) Federația Rusă readmite pe teritoriul său, la cererea unui stat membru și în conformitate cu procedura prevăzută în prezentul acord, orice persoană care nu îndeplinește sau a încetat să mai îndeplinească condițiile în vigoare de intrare, prezență sau ședere aplicabile pe teritoriul statului membru solicitant, cu condiția să se dovedească, în conformitate cu articolul 9 din prezentul acord, că respectiva persoană este resortisant al Federației Ruse.

Acest lucru este valabil pentru persoanele care sunt prezente ilegal sau au reședința ilegal și care au deținut cetățenia Federației Ruse la momentul la care au intrat pe teritoriul unui stat membru, dar care au renunțat ulterior la cetățenia Federației Ruse, în conformitate cu legislația națională a celei din urmă, fără a obține cetățenia sau o autorizație de ședere din partea acelui stat membru sau a oricărui alt stat.

(2) După ce Federația Rusă dă un răspuns pozitiv la cererea de readmisie, misiunea diplomatică sau oficiul consular competent al Federației Ruse eliberează, indiferent de voința persoanei care urmează a fi readmisă, după caz și fără întârziere, un document de călătorie necesar pentru întoarcerea persoanei care urmează a fi readmisă, cu o perioadă de valabilitate de 30 de zile calendaristice. În cazul în care, din orice motiv, persoana în cauză nu poate să fie transferată în cursul perioadei de valabilitate a acelui document de călătorie, misiunea diplomatică sau oficiul consular competent al Federației Ruse eliberează fără întârziere un nou document de călătorie cu aceeași perioadă de valabilitate.

Articolul 3

Readmisia resortisanților țărilor terțe și a apatrizilor

(1) Federația Rusă readmite pe teritoriul său, la cererea unui stat membru și în conformitate cu procedura prevăzută în prezentul acord, orice resortisant al unei țări terțe sau orice apatrid care nu îndeplinește sau a încetat să mai îndeplinească condițiile în vigoare de intrare, prezență sau ședere aplicabile pe teritoriul statului membru solicitant, cu condiția să se poată dovedi, în conformitate cu articolul 10 din prezentul acord, că respectiva persoană:

(2) Obligația de readmisie prevăzută la alineatul (1) din prezentul articol nu se aplică în următoarele cazuri:

(3) După ce Federația Rusă dă un răspuns pozitiv la cererea de readmisie, statul membru solicitant eliberează persoanei în cauză un document de călătorie recunoscut de Federația Rusă (un document de călătorie standard UE în scopul expulzării, în conformitate cu formularul prevăzut de recomandarea Consiliului UE din 30 noiembrie 1994).

SECȚIUNEA II

OBLIGAȚII DE READMISIE ALE COMUNITĂȚII

Articolul 4

Readmisia resortisanților statelor membre

(1) Un stat membru readmite, la cererea Federației Ruse și în conformitate cu procedura prevăzută în prezentul acord, orice persoană care nu îndeplinește sau a încetat să mai îndeplinească condițiile în vigoare de intrare, prezență sau ședere pe teritoriul Federației Ruse, cu condiția să se dovedească, în conformitate cu articolul 9 din prezentul acord, că respectiva persoană este resortisant al respectivului stat membru.

Acest lucru este valabil pentru persoanele care sunt prezente ilegal sau au reședința ilegal și care au deținut cetățenia statului membru la momentul la care au intrat pe teritoriul Federației Ruse, dar care au renunțat ulterior la cetățenia statului membru, în conformitate cu legislația națională a celui din urmă, fără a obține naționalitatea sau o autorizație de ședere din partea Federației Ruse sau a oricărui alt stat.

(2) După ce un stat membru dă un răspuns pozitiv la cererea de readmisie, misiunea diplomatică sau oficiul consular competent al statului membru în cauză eliberează, indiferent de voința persoanei care urmează a fi readmisă, după caz și fără întârziere, un document de călătorie necesar pentru întoarcerea persoanei care urmează a fi readmisă, cu o perioadă de valabilitate de 30 de zile calendaristice. În cazul în care, din orice motiv, persoana în cauză nu poate să fie transferată în cursul perioadei de valabilitate a acelui document de călătorie, statul membru în cauză eliberează fără întârziere un nou document de călătorie cu aceeași perioadă de valabilitate.

Articolul 5

Readmisia resortisanților din țări terțe și a apatrizilor

(1) Un stat membru readmite pe teritoriul său, la cererea Federației Ruse și în conformitate cu procedura prevăzută în prezentul acord, orice resortisant al unei terțe țări sau apatrid care nu îndeplinește sau a încetat să mai îndeplinească condițiile în vigoare de intrare, prezență sau ședere aplicabile pe teritoriul Federației Ruse, cu condiția să se poată furniza probe, în conformitate cu articolul 10 din prezentul acord, că această persoană:

(2) Obligația de readmisie prevăzută la alineatul (1) din prezentul articol nu se aplică în cazul în care:

(3) Obligația de readmisie prevăzută la alineatul (1) din prezentul articol îi revine statului membru care a eliberat viza sau autorizația de ședere. În cazul în care două sau mai mult de două state membre au eliberat o viză sau o autorizație de ședere, obligația de readmisie menționată la alineatul (1) din prezentul articol îi revine statului membru care a eliberat documentul cu cea mai lungă perioadă de valabilitate sau, în cazul în care unul sau mai multe dintre acestea au expirat deja, documentul care este încă valabil. În cazul în care toate documentele au expirat deja, obligația de readmisie prevăzută la alineatul (1) din prezentul articol îi revine statului membru care a eliberat documentul cu cea mai recentă dată de expirare.

(4) După ce statul membru solicitat dă un răspuns pozitiv la cererea de readmisie, Federația Rusă eliberează persoanei care urmează a fi readmisă un document de călătorie recunoscut de statul membru în cauză.

SECȚIUNEA III

PROCEDURA DE READMISIE

Articolul 6

Cererea de readmisie

(1) Sub rezerva alineatului (2), orice transfer al unei persoane care urmează să fie readmisă pe baza uneia dintre obligațiile enunțate la articolele 2-5 din prezentul acord presupune prezentarea unei cereri de readmisie autorității competente a statului solicitat.

(2) Prin derogare de la articolele 2-5 din prezentul acord, nu este necesară nicio cerere de readmisie în cazul în care persoana care urmează să fie readmisă este în posesia unui pașaport național valabil și, în cazul în care respectiva persoană este un resortisant al unei țări terțe sau un apatrid, este și deținător al unei vize valabile sau a unei autorizații de ședere valabile eliberate de statul care trebuie să readmită respectiva persoană.

(3) Dacă o persoană este reținută în zona de frontieră a statului solicitant după ce a trecut ilegal frontiera, venind direct de pe teritoriul statului solicitat, statul solicitant poate depune o cerere de readmisie în termen de 2 zile lucrătoare de la reținerea respectivei persoane (procedură accelerată).

Articolul 7

Conținutul cererilor de readmisie

(1) Toate cererile de readmisie conțin următoarele informații:

(2) În măsura în care este posibil, cererea de readmisie trebuie, de asemenea, să cuprindă următoarele informații:

(3) În anexa 1 la prezentul acord se pune la dispoziție un formular comun care urmează să fie utilizat pentru cererile de readmisie.

Articolul 8

Răspunsul la cererea de readmisie

Răspunsul la cererea de readmisie se transmite în scris.

Articolul 9

Dovezi privind cetățenia

(1) În conformitate cu articolul 2 alineatul (1) și articolul 4 alineatul (1) din prezentul acord, cetățenia poate fi stabilită cu ajutorul cel puțin al unuia din documentele enumerate în anexa 2 la prezentul acord, chiar dacă perioada sa de valabilitate a expirat. În cazul în care aceste documente sunt prezentate, statele membre și Federația Rusă recunosc reciproc cetățenia fără nicio altă verificare suplimentară.

(2) Dacă niciunul din documentele enumerate în anexa 2 la prezentul acord nu poate fi prezentat, în conformitate cu articolul 2 alineatul (1) și articolul 4 alineatul (1) din prezentul acord, cetățenia poate fi stabilită cu ajutorul cel puțin al unuia dintre documentele enumerate în anexa 3 la prezentul acord, chiar dacă perioada sa de valabilitate a expirat:

(3) Dovada cetățeniei nu se poate face cu ajutorul unor documente false.

(4) În cazul în care nu se poate prezenta niciunul dintre documentele enumerate în anexele 2 și 3 la prezentul acord, reprezentanțele diplomatice sau oficiile consulare competente ale Federației Ruse sau ale statului membru în cauză fac, la cerere, demersurile necesare pe lângă autoritatea competentă din statul solicitant pentru a audia persoana care urmează să fie readmisă, într-un termen rezonabil, în scopul de a-i stabili cetățenia. Procedura privind audierea menționată este stabilită în protocoalele de punere în aplicare prevăzute la articolul 20 din prezentul acord.

Articolul 10

Dovezi privind resortisanții din țările terțe și apatrizii

(1) Dovada motivelor de readmisie a resortisanților din țările terțe și a apatrizilor, stabilite la articolul 3 alineatul (1) și la articolul 5 alineatul (1) din prezentul acord, se poate face cu ajutorul cel puțin al unuia din documentele enumerate în anexa 4 la prezentul acord. Statele membre și Federația Rusă recunosc reciproc această dovadă, fără a fi necesar să recurgă la o verificare suplimentară.

(2) Dovada indirectă a motivelor de readmisie a resortisanților din țările terțe și a apatrizilor, în conformitate cu articolul 3 alineatul (1) și articolul 5 alineatul (1) din prezentul acord, poate să fie furnizată cu ajutorul cel puțin al unuia din documentele enumerate în anexa 5 la prezentul acord:

(3) Dovada motivelor de readmisie a resortisanților din țările terțe și a apatrizilor nu se poate face cu ajutorul unor documente false.

(4) Ilegalitatea intrării, a prezenței sau a șederii se stabilește prin intermediul documentelor de călătorie ale persoanei în cauză, pe care nu figurează viza sau orice altă autorizație de ședere cerută pe teritoriul statului solicitant. O declarație motivată corespunzător din partea statului solicitant conform căreia persoana în cauză a fost găsită fără a avea în posesia sa documentele de călătorie, viza sau autorizația de ședere necesare reprezintă, de asemenea, o dovadă prima facie a ilegalității intrării, prezenței sau șederii.

Articolul 11

Termene

(1) Cererea de readmisie se prezintă autorității competente a statului solicitat în termen de cel mult 180 de zile calendaristice de la data la care autoritatea competentă a statului solicitant a luat cunoștință de faptul că un resortisant al unei țări terțe sau un apatrid nu îndeplinește sau nu mai îndeplinește condițiile de intrare, de prezență sau de ședere în vigoare.

(2) Răspunsul la o cerere de readmisie trebuie dat în cel mult 25 de zile calendaristice de la data confirmării de primire a cererii de readmisie. Fără a aduce atingere măsurilor specifice care urmează să fie convenite în cadrul punerii în aplicare a protocoalelor încheiate în conformitate cu articolul 20, atunci când există obstacole de drept sau de fapt care împiedică transmiterea unui răspuns la cerere în timp util, termenul se prelungește până la 60 de zile calendaristice, pe baza unei cereri motivate corespunzător.

(3) În cazul unei cereri de readmisie depusă în procedură accelerată în conformitate cu articolul 6 alineatul (3) din prezentul acord, se transmite un răspuns în termen de 2 zile lucrătoare (definite în conformitate cu legislația statului solicitat) de la confirmarea primirii cererii de readmisie.

(4) La expirarea termenelor menționate la alineatele (2) și (3) din prezentul articol, se consideră că readmisia a fost acceptată.

(5) Persoana în cauză este transferată în termen de 90 de zile calendaristice. În cazul unui transfer în cadrul procedurii accelerate, în conformitate cu articolul 6 alineatul (3) din prezentul acord, persoana în cauză este transferată în termen de 2 zile lucrătoare. Pe baza unei cereri motivate corespunzător, acest termen poate fi prelungit cu perioada necesară pentru rezolvarea obstacolelor juridice sau practice. Termenele prevăzute în prezentul alineat încep să curgă de la data primirii unui răspuns pozitiv la cererea de readmisie.

Articolul 12

Refuzul unei cereri de readmisie

Refuzul unei cereri de readmisie se motivează.

Articolul 13

Modalități de transfer și moduri de transport

(1) Înaintea transferului unei persoane, autoritățile competente ale Federației Ruse și ale statului membru respectiv stabilesc în scris și în prealabil măsurile referitoare la data transferului, punctul de trecere a frontierei și eventualele escorte.

(2) În vederea transferului sunt permise toate mijloacele de transport, fie că este vorba de cale aeriană, terestră sau maritimă. Întoarcerea pe calea aerului nu se face obligatoriu prin intermediul transportatorilor naționali sau cu ajutorul personalului statului solicitant și se poate efectua în cadrul unor curse programate sau al unor curse charter.

SECȚIUNEA IV

OPERAȚIUNI DE TRANZIT

Articolul 14

Principii generale

(1) Statele membre și Federația Rusă limitează tranzitul resortisanților țărilor terțe și al apatrizilor în cazurile în care aceste persoane nu pot să fie repatriate direct în țara de destinație.

(2) Federația Rusă autorizează tranzitul resortisanților unei țări terțe sau al apatrizilor, în cazul în care un stat membru o solicită, iar un stat membru autorizează tranzitul resortisanților țărilor terțe sau al apatrizilor, în cazul în care Federația Rusă o solicită, cu condiția să se garanteze continuarea călătoriei prin alte state de tranzit și readmisia de către statul de destinație.

(3) Tranzitul poate fi refuzat de către Federația Rusă sau de către un stat membru:

(4) Federația Rusă sau un stat membru poate revoca o autorizație eliberată în cazul în care circumstanțele menționate în alineatul (3) din prezentul articol, care sunt de natură să împiedice operațiunea de tranzit, se produc sau ies la iveală ulterior sau în cazul în care nu se mai asigură continuarea călătoriei în eventuale state de tranzit sau readmisia de către statul de destinație. În acest caz, dacă este necesar și fără întârziere, statul solicitant reprimește resortisantul țării terțe sau apatridul.

Articolul 15

Procedură de tranzit

(1) Orice cerere de tranzit trebuie să fie adresată în scris autorităților competente și cuprinde următoarele informații:

Un formular comun care urmează să fie utilizat pentru cererile de tranzit este atașat ca anexa 6 la prezentul acord.

(2) Statul solicitat informează în scris autoritățile competente ale statului solicitant cu privire la readmisie, confirmând punctul de trecere a frontierei și data preconizată a readmisiei, sau îl informează cu privire la refuzul readmisiei și la motivele acestui refuz.

(3) În cazul în care operațiunea de tranzit se efectuează pe calea aerului, persoana care urmează să fie readmisă și eventualele escorte sunt scutite de obligația de a obține o viză specială de tranzit aeroportuar.

(4) Autoritățile competente ale statului solicitat, sub rezerva unor consultări reciproce, sprijină operațiunile de tranzit, în special prin supravegherea persoanelor respective și prin asigurarea unor echipamente corespunzătoare în acest scop.

SECȚIUNEA V

COSTURI

Articolul 16

Costuri de transport și de tranzit

Fără a aduce atingere dreptului autorităților competente de a recupera valoarea costurilor implicate de readmisie de la persoana care urmează să fie readmisă sau de la terți, toate cheltuielile de transport angajate până la punctul de frontieră al statului solicitat în cadrul operațiunilor de readmisie și de tranzit sunt în sarcina statului solicitant.

SECȚIUNEA VI

PROTECȚIA DATELOR

Articolul 17

Protecția datelor

Comunicarea datelor cu caracter personal nu are loc decât în măsura în care această comunicare este necesară punerii în aplicare a prezentului acord de către autoritățile competente din Federația Rusă sau dintr-un stat membru, după caz. În procesul de comunicare sau prelucrare a datelor cu caracter personal într-un caz particular, autoritățile competente ale Federației Ruse se supun legislației relevante din Federația Rusă, iar autoritățile competente dintr-un stat membru se supun dispozițiilor Directivei 95/46/CE și legislației naționale a respectivului stat membru adoptată în temeiul respectivei directive. De asemenea, se aplică următoarele principii:

SECȚIUNEA VII

APLICAREA ȘI ASIGURAREA RESPECTĂRII

Articolul 18

Legătura cu alte obligații internaționale

(1) Prezentul acord nu aduce atingere drepturilor, obligațiilor și responsabilităților Comunității, statelor membre și ale Federației ruse care decurg din dreptul internațional, în special din:

(2) Dispozițiile prezentului acord au prioritate față de dispozițiile oricărui tratat bilateral sau ale oricărei înțelegeri bilaterale privind readmisia care au fost încheiate sau ar putea să fie încheiate, conform articolului 20 din prezentul acord, între diferitele state membre și Federația Rusă, în măsura în care dispozițiile respectivelor tratate sau înțelegeri se referă la aspectele tratate de prezentul acord.

(3) Niciun element din prezentul acord nu împiedică returnarea unei persoane în temeiul altor mecanisme formale sau informale.

Articolul 19

Comitetul mixt de readmisie

(1) Părțile instituie un comitet mixt de readmisie (denumit în continuare «comitetul») care are ca sarcini, în special:

(2) Deciziile comitetului sunt obligatorii pentru părți.

(3) Comitetul se compune din reprezentanți ai Comunității și ai Federației Ruse; Comunitatea este reprezentată de către Comisia Europeană, asistată de experți ai statelor membre.

(4) Comitetul se reunește, după caz, la solicitarea uneia dintre părți.

(5) Comitetul își stabilește propriul regulament de procedură.

Articolul 20

Protocoale de punere în aplicare

(1) Federația Rusă și statele membre încheie protocoale de punere în aplicare care conțin norme privind:

(2) Protocoalele de punere în aplicare menționate la alineatul (1) din prezentul acord intră în vigoare numai după notificarea Comitetului.

(3) Federația Rusă este de acord să aplice orice dispoziție a unui protocol de punere în aplicare încheiat cu un stat membru și în relațiile sale cu orice alt stat membru, la cererea acestuia din urmă și sub rezerva fezabilității practice a punerii sale în aplicare în Federația Rusă. Statele membre sunt de acord să aplice orice dispoziție a unui protocol de punere în aplicare încheiat de unul dintre acestea și în relațiile acestora cu Federația Rusă, la cererea acesteia din urmă și sub rezerva fezabilității practice a punerii sale în aplicare în celelalte state membre.

Aceasta nu se aplică dispozițiilor care conțin măsurile specifice prevăzute la alineatul (1) litera (f) din prezentul articol.

SECȚIUNEA VIII

DISPOZIȚII FINALE

Articolul 21

Aplicare teritorială

(1) Sub rezerva alineatului (2) din prezentul articol, prezentul acord se aplică pe teritoriul Federației Ruse și pe teritoriul în care se aplică Tratatul de instituire a Comunității Europene.

(2) Prezentul acord nu se aplică pe teritoriul Regatului Danemarcei.

Articolul 22

Anexe

Anexele 1-6 fac parte integrantă din prezentul acord.

Articolul 23

Intrarea în vigoare, durata și denunțarea

(1) Prezentul acord se ratifică sau se aprobă de către părți în conformitate cu procedurile lor interne.

(2) Sub rezerva alineatului (3) din prezentul articol, prezentul acord intră în vigoare în prima zi din a doua lună de la data la care părțile își notifică reciproc îndeplinirea procedurilor prevăzute la alineatul (1) din prezentul articol. Dacă această dată survine înaintea datei intrării în vigoare a Acordului dintre Federația Rusă și Comunitatea Europeană privind facilitarea eliberării de vize cetățenilor Federației Ruse și Uniunii Europene, prezentul acord intră în vigoare la aceeași dată ca și respectivul acord.

(3) Obligațiile prevăzute la articolele 3 și 5 din prezentul acord devin aplicabile doar după 3 ani de la data prevăzută la alineatul (2) din prezentul articol. În această perioadă de trei ani, obligațiile respective sunt aplicabile doar apatrizilor și resortisanților țărilor terțe cu care Federația Rusă a încheiat tratate sau înțelegeri bilaterale privind readmisia.

(4) Prezentul acord este încheiat pentru o perioadă nedeterminată.

(5) Fiecare dintre părțile contractante poate denunța prezentul acord printr-o notificare oficială adresată celeilalte părți contractante. Prezentul acord încetează a mai fi în vigoare după șase luni de la data primirii notificării menționate.

Încheiat la Soci, douăzeci și cinci mai două mii șase, în două exemplare, în limbile cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, slovacă, slovenă, spaniolă, suedeză și rusă, fiecare dintre aceste texte fiind egal autentice.

Съставено в Сочи на двадесет и пети май две хиляди и шеста година.

Hecho en Sochi, el veinticinco de mayo del dos mil seis.

V Soči dne dvacátého pátého května dva tisíce šest.

Udfærdiget i Sotji den femogtyvende maj to tusind og seks.

Geschehen zu Sotschi am fünfundzwanzigsten Mai zweitausendsechs.

Kahe tuhande kuuenda aasta maikuu kahekümne viiendal päeval Sotšis.

'Εγινε στο Σότσι, στις είκοσι πέντε Μαΐου δύο χιλιάδες έξι.

Done at Sochi on the twenty fifth day of May in the year two thousand and six.

Fait à Sotchi, le vingt cinq mai deux mille six.

Fatto a Soci, addì venticinque maggio duemilasei.

Sočos, divtūkstoš sestā gada divdesmit piektajā maijā.

Priimta du tūkstančiai šeštų metų gegužės dvidešimt penktą dieną Sočyje.

Kelt Szocsiban, a kettőezer hatodik év május huszonötödik napján.

Magħmul f'Sochi, fil-ħamsa u għoxrin jum ta' Mejju tas-sena elfejn u sitta.

Gedaan te Sotsji, de vijfentwintigste mei tweeduizend zes.

Sporządzono w Soczi dnia dwudziestego piątego maja roku dwutysięcznego szóstego.

Feito em Sotchi, em vinte e cinco de Maio de dois mil e seis.

V Soči dňa dvadsiateho piateho mája dvetisícšesť.

V Soči, petindvajsetega maja leta dva tisoč šest.

Tehty Sotšissa kahdentenakymmenentenäviidentenä päivänä toukokuuta vuonna kaksituhattakuusi.

Som skedde i Sotji den tjugofemte maj tjugohundrasex.

Adoptată la Sochi, la douăzeci și cinci mai două mii șase.

Совершено в г. Сочи двадцать пятого мая две тысячи шестого года.

За Европейската общност Por la Comunidad Europea Za Evropské společenství For Det Europæiske Fællesskab Für die Europäische Gemeinschaft Euroopa Ühenduse nimel Για την Ευρωπαϊκή Κοινότητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vardu Az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Za Európske spoločenstvo Za Evropsko skupnost Euroopan yhteisön puolesta På Europeiska gemenskapens vägnar Pentru Comunitatea Europeană За Европейское сообщество